
        Prolog
      

      ˮNimeni nu este atât de rău..dar,nici atât de bunˮ

      

      Din momentul în care Jake, un marinar, a pus ochii pe Katherine, a vrut -o pentru el. Dar persoana care se presupune că ar fi fost cel mai bun prieten al lui l-a trădat și a câștigat-o înainte ca Jake să fi avut vreo șansă să facă vreo mișcare. Fiind un om onorabil, a dat înapoi din fața singurei femei care reușise să trezească sentimente profunde în inima lui și atunci el a plecat din oraș într-o misiune oficială în Afganistan.

      Katherine avea o viață perfectă. Era o fiică bună, un membru respectat în inalta societate din Raleigh, Carolina de Nord și voluntar la un adăpost pentru animale. Era deasemenea iubita lui Josh MacGregor, candidat pentru Congres. Dar asta era o minciună. Ceea ce își dorea Katherine cu adevărat era să fie liberă, să-și facă un tatuaj, să iasă și să se îmbete și să se distreze mai mult. Mai mult decât atât, tânjea să aibă mai mult decât o pasiune interzisă pentru Jake.

      Vor avea Katherine și Jake curajul de a se elibera de lanțurile care îi leagă și vor ceda pasiunii interzise pe care o simt unul pentru celălalt?Vor putea să calce în picioare societatea, jocurile de putere și invidia unui bărbat fără scrupule?

      

      ˮPasiune interzisă ˮ este prima carte din seria celor Șapte Păcate.

    
    
      
        Mesajul autoarei
      

      Șapte păcate. Șapte sentimente umane care sunt împotriva Legilor Divine. Șapte greșeli pe care le-am făcut cu toții sau de care ne-am lovit într-un anumit moment al vieții noastre.

      
        Invidia,Dorința,Mânia, Vanitatea, Lăcomia, Desfrâul 
        și Lenea.
      

      Fiecare poveste din seria celor Șapte Păcate este inspirată de unul din aceste sentimente.Toate poveștile au un început, un punct culminant și un sfârșit și pot fi împletite cu personaje care apar în poveștile anterioare.

      În ˮPasiune interzisăˮvom descoperi cum Invidia poate despărți doi oameni care se doresc unul pe celălalt și cum poate despărți doi oameni care se presupune că sunt prieteni.Sper că și voi îi veți îndrăgi pe Jake și Kate la fel de mult ca și mine!

      Când terminați de citit această carte, vă rog să-i faceți o recenzie și să o recomandați și prietenilor voștri. Recenzia voastră va ajuta și pe alții să devină curioși să citească această carte.

      Vizitați adresa mea de web și urmăriți-mă pe Facebook pentru a fi la curent cu noutăți și apariții următoare.

      Cu dragoste,

      Sophie Adams

      

      Envy-Invidia

      Substantiv (lat invidia)

      1-Nemulțumirea sau lăcomia în ceea ce privește prosperitatea sau fericirea altcuiva.

      2-Dorința de a avea sau de a te bucura de un lucru sau o persoană care aparține altcuiva.

      3- Obiectul care provoacă această dorință.

    
    
      
        Jake
      

      Aflat pe puntea portavionului care mă ducea înapoi în SUA, am rămas uitându-mă la mare. Soarele începuse să apună și în timp ce razele aurii se împleteau cu imensul albastru al mării, mintea mea se întorcea la amintiri pe care mi le-am suprimat atâta timp.

      În ultimii 25 de ani, m-am simțit jumătate dintr-un întreg, 50% dintr-o unitate. Reflexia cuiva care semăna cu mine, de aceeași vârstă, dar foarte diferit. De la vârstă foarte fragedă, am fost divizați în două părți, bun și rău, drept și greșit, de parcă această diviziune ar fi fost de ajuns ca să ne definească. Asta până în ziua în care am decis să accept eticheta care mi se dăduse și să îmbrățișez păcătosul care devenisem. Aș fi rupt lanțul care mă leagă de singura persoană care mă cunoaște la fel de bine ca și mine: fratele meu geamăn.

      Dar, ar trebui să știi că lucrurile nu sunt exact așa cum par. Nimeni nu este atât de bun..dar nici atât de rău. Problema este că, fiind vorba de gemeni, nu merge chiar așa. Cel puțin nu în familia mea.

      Josh era mai mare decât mine cu două minute și mereu făcea haz de lucrul acesta. Acele două minute l-au transformat în băiatul sensibil, erou, responsabil, cel care nu putea să facă nimic rău.Și dacă crezi că toate astea mă fac pe mine să fiu opusul lui, atunci, ai dreptate. Dar, de fapt, Jost nu era așa cum îl vedea lumea. Ca băiețel, era cel crea probleme mereu, ca tânăr era îndrăzneț și apoi ca adult era nesăbuit. Ideea este că, eu mereu am avut un instinct de protejare, de când eram copii, mereu m-am străduit să-l scot din necazuri, deloc surprinzător, acest fapt mă punea în situații complicate. În general, aș fi terminat dând vina pe șmecheriile lui Josh. Nu m-a deranjat mult timp. Acest sentiment de protecție și legătura puternică pe care am avut-o erau mai puternice decât toate copilăriile, chiar și atunci când aveam impresia că Josh a făcut toate lucrurile acelea rele ca eu să fiu prins.Ca atunci când a vandalizat peretele clădirii Madison și a lăsat șapca mea cu Chicago Bull pe asfalt lângă poartă. Eram singurul băiat din întreg orașul care avea o șapcă de genul acela deoarce eu fusesem la un meci în acea vară cu unchiul Brandon. Rezultatul? Mi-am petrecut cea mai mare parte a vacanței de vară vopsind peretele și am fost pedepsit, nu aveam voie să ies din casă, în timp ce fratele meu ieșea în fiecare seară și chiar și-a pierdut și virginitatea.

      Dar, așa cum am mai spus, nu mă deranjau lucrurile astea. Bineînțeles, am fost un copil normal și mi-aș fi dorit să mă bucur mai mult, așa cum o făcea el, dar, în adâncul sufletului , știam că trebuie să-l protejez de pericolele lumii.

      Da, eram un idiot.

      Eram gemeni identici, dar, totuși, foarte diferiți. Când am devenit adulți, diferențele fizice,care au fost mereu ușor vizibile,au început să se accentueze.Amândoi aveam un fizic bun, dar antrenamentul pe care îl făceam eu mă ajuta să am un corp mai dezvoltat decât al lui. Părul meu negru era tuns foarte scurt, cu nivelul 3 la mașina de tuns, în timp ce părul lui Josh era scurt și ondulat. Mâinile lui erau netede și îngrijite ca de bebeluși, în timp ce ale mele groase și aspre ca ale unui bărbat care căra greuătăți. El purta costume italienești și pantofi croți manual, în timp ce eu purtam o pereche de blugi vechi.

      Întotdeauna fusesem atent la capriciile lui Josh și am încercat să-l țin departe de pericolele lumii. Până în ziua în care am întâlnit-o pe Katherine. Lumea mi s-a întors pe dos și relațatia pe care o aveam cu presupusul meu cel mai bun prieten,în ciuda problemelor pe care le avusesem, se schimbase pentru totdeauna.

      O văzusem pe Katherine pentru prima dată acum doi ani, când fusesem la un bal de caritate dat în cinstea orfanilor din Afganistan, promovat de marinari. Eram deja înrolat în cadrul Forțelor Marine de șase ani și tocmai fusesem promovat la rangul de ofițer. Josh studia la Drept și lucra intern la o firmă care aparținea unui prieten de-al tatălui nostru. La vârsta de 23 de ani, îmi doream doar să ies cu fete, fără obligații, dar, apoi am văzut o blondă frumoasă, care purta o rochie albastră care se potrivea perfect cu ochii ei. Când mi-a zâmbit, inima mi-a fost furată imediat. Am flirtat multe nopți cu ea, până când Josh, sufletul tuturor petrecerilor, a invitat-o la dans.

      Fratele meu fusese mereu mai îndrăzneț decât mine. Josh era un bărbat fermecător în timp ce eu eram timid și câteodată considerat ursuz din cauza firii mele serioase și forței corpului meu. Mama obișnuia să spună că eram soldatul perfect: puternic, serios și concentrat și că marinarii mă schimbaseră, dintr-un bărbat iresponsabil într-unul decent.

      Câtă naivitate!

      Pe lângă timiditate, respectam codul de onoare dintre bărbați și niciodată n-aș fi putut să-i fur femeia fratelui meu, mai ales a geamănului meu, a celeilalte jumătăți. Așa că, am făcut un pas în spate și am înăbușit sentimentele pe care Katherine le trezise în mine: lăcomie, dorință, pasiune.

      

      Invidia.

      

      Cel mai urât sentiment din lume și unul pe care nu-l simțisem pentru nimeni, mai ales pentru propriul meu frate.

      Pe măsură ce zilele treceau, m-am luptat cu vinovăția cât de mult am putut. Josh începuse s-o cucerească pe Katherine,o invita la cină, îî cumpăra flori și cadouri și eu făceam tot posibilul să-mi suprim sentimentele.

      Două luni mai târziu, Katherine a cedat și a acceptat să iasă cu Josh. Asta mi-a frânt inima și era motivul bețiilor mele din fiecare seară.

      La șase luni după ce și-au recunsoscut relația,m-am întâlnit cu Josh într-un bar unde mergeau, de obicei, marinarii. L-am întrebat ce caută acolo, deoarece nu era genul de local în care mergea el de obicei. Mi-a zis că-și aștepta partenera. După ce mi-a descris cea mai tare fată pe care urma s-o reguleze în seara aceea, mi-a zis că urma să o ceară de soție pe Katherine următorul weekend.A fost prima dată când ne-am luptat atât de rău, încât a trebuit să fugă într-o parte, ca să nu-l omor. Cum putea să-i facă așa ceva unui înger cum era Katherine? Se gândea să o ceară de soție pe una și umbla cu alta? Atunci, cred, că și-a dat seama că sentimentele mele pentru Katherine erau mai puternice decât ar trebui să aibă un bărbat pentru prietena fratelui său. Ca răzbunare pentru bătaia pe care i-o dădusem, începuse să mă facă invidios. La început, o aducea mereu în casa părinților noștri, acolo unde stăteam și eu. Apoi, mă provoca spunându-mi că iubita lui, Katherine, era sălbatică în pat și că ar face orice ca să-i satisfacă plăcerile. Asta a continuat până când i-a pus un nenorocit de diamant pe deget.

      La câteva zile după nenorocita aia de logodnă, mă hotărâsem să plec cu trupa într-o misiune secretă și am părăsit orașul Raleigh pentru o destinație necunoscută din Orientul Mijlociu.

      Se spune că războiul transformă un bărbat și îl ajută să își întărească relațiile și să-și schimbe viața. Acum, la mai puțin de un an de când plecasem, mă întorsesem acasă hotărât să recuperez timpul pierdut și să devin un hoț, fratele geamăn cel rău care se întorsese să-și ia ce fusese întâi a lui: logodnica fratelui său.

      Și Katherine va fi a mea.

    

  
    
      Katherine
    

    M-am uitat la ceas. La naiba! Cina asta plictisitoare va continua la nesfârșit. Mi-am ascuns după ureche o șuviță de păr care îmi căzuse din sofisticata mea coafură, în timp ce băteam darabana cu degetele pe masă.

    ʺPentru numele Lui Dumnezeu, Katherine. Oprește-teʺ, mi-a șoptit Josh și m-am oprit imediat simțind cum îmi crește furia în interiorul meu.Am tras aer în piept, încercând să-mi controlez temperamentul și el se uita la mine, curios. I-am zâmbit ca o fată cuminte cum trebuia să fiu pentru el, dar ceea ce îmi doream cu adevărat era să strig în gura mea unde și-ar putea băga mustrarea.Păcat că nu aveam curajul s-o fac. S-a întors la conversația care se desfășura în fața noastră. Era o cină dată în onoarea Senatorului Windsor și eu mă întrebam mereu ce căutam acolo, într-un loc plictisitor cu cineva pe care nu-l plăceam, prinsă într-o relație care nu va duce nicăieri. Oricum, nu unde aș fi vrut eu .

    În timp ce Josh era cuprins de vorbele plictisitoare ale Senatorului, mi-am îchis ochii și am fost luată de val și dusă într-un loc special. Într-un loc în care puteam fi liberă, în care puteam să râd tare, în care puteam să simt briza în păr și în care partenereul meu nu era doar o copie ratată a bărbatului care ar fi putut să-mi trezească dorințele cele mai adânci și mai secrete.

    Da, sunt falsă.

    Mi-aș fi spus asta în fiecare zi, din nou și din nou, dar ce să fac dacă trebuia să mă mulțumesc cu al doilea pentru că primul nu mă voia? În timp ce senatorul vorbea despre moralitate și maniere, mintea îmi fugea înapoi la bărbatul sexy care nu-mi ieșea din cap, de aproape doi ani. Nu vă uitați la mine așa. Știu că sunt o păcătoasă pentru că mi-am dorit un bărbat pe care nu-l pot avea și care îmi este interzis, dar nu mă pot abține , pentru că Jake MacGregor îmi trezește toate sentimentele reprimate și a făcut asta din momentul în care am pus ochii pe el la balul de caritate. Purta o uniformă de marinar și era cel mai frumos bărbat pe care-l văzusem în viața mea. Bronzat, cu părul negru,tuns scurt, ochii albaștrii ca noaptea și cu un corp tonifiat.S-a uitat în direcția mea o perioadă și chiar credeam că se uită la mine. Dar, numai până când prietena mea Cheryl a venit la mine și mi s-au scufundat toate corăbiile.

    ʺÎn noaptea asta îmi încerc norocul cu Ofițerul Sexyʺ, mi-a spus, și eu, imediat, mi-am luat ochii de la Jake.

    ʺPoftim?ʺ am întrebat-o, fără să știu despre cine vorbește.

    ʺJake MacGregorʺ. Numele i-a ieșit de pe buze ca un suspin. ʺAi văzut că s-a uitat mereu la mine?ʺ

    M-am uitat la ea de sus până jos: părul ei roșcat era lăsat pe spate,buzele ei roșii, pieptul voluptos mărit de un colier din rochia ei roșie și eu mă gândeam cum să fie posibil ca bărbatul acela minunat să se uite la mine când ar fi putut avea orice și-ar fi dorit. Bineînțeles că își pusese ochii pe atrăgătoarea Cheryl. Nu eram nici eu urâtă, nu era vorba despre asta. Doar că eram o fată obișnuită. Practică.Genul de femeie care nu ar fi trezit niciodată dorința unui bărbat. Relațiile mele fuseseră mereu superficiale și știam că nu pot avea niciodată un bărbat ca aceia pe care îi vezi pe coperta unei reviste. Sau unul ca Jake.

    Cheryl se tot învârtea și, spre surprinderea mea, un bărbat care semăna cu Jake , dar mai slab și cu o față mai puțin sobră, a venit la mine și m-a invitat la dans. Așa l-am cunoscut pe Josh, care, la prima vedere, era extrem de fermecător. Spun la prima vedere deoarece după ce l-am cunoscut mai bine, am descoperit că era totul de fațadă și că îți ascundea adevărata personalitate.

    La început, Josh se purta minunat cu mine. Întâlnirile noastre erau romantice. Îmi aducea flori și niciodată nu mergea prea departe și îmi spunea că mă respectă, când, de fapt, el încerca doar să-mi câștige încrederea. Am realizat asta după câteva luni, când mi-a pus un inel pe deget, că de fapt, Josh voia să se însoare cu o moștenitoare. La puțin timp dupa asta, au început comentariile. La început erau foarte subtile până când oamenii au început să vorbească deschis, când nu eram pe lângă ei, bineînțeles, despre faptul că Josh mă înșeală. Era confirmat și de Cheryl căreia îi plăcea să mă țină la curent cu ultimele bârfe.

    Eram pe punctul să rup relația cu el, când, tata, un magnat în industria hotelieră, m-a chemat în biroul lui de acasă și mi-a spus că este foarte fericit pentru logodna mea și că speră ca nu îl voi dezamăgi.Când i-am spus despre zvonurile despre infidelitățile lui Josh, tata a dat din mână, de parcă n-ar fi avut nicio importanță. Spunea că majoritatea bărbaților fac asta și că aș fi fraieră să las așa ceva să mă supere când un bărbat atât de bine-educat, dintr-o familie bună, dorește să se însoare cu mine.

    Și dragostea? Fericirea mea ? Să simt că-mi tremură picioarele de emoție? Toate lucrurile astea pe care le-am citit în basme erau doar prostii. Lucrurile astea nu existau în viața reală.

    Conversația noastră avusese loc acum trei luni și iată-mă acum: logodnica perfectă, lângă logodnicul fermecător, dar care mă înșală, dar atunci când închid ochii, visez la fratele lui geamăn, chipeș și îmi închipuiam tot ce-mi putea face cu mâinile alea ale lui mari.

    Of, mâinile alea mari...

    Jake pur și simplu întărea ideea pe care o aveam despre mâinile bărbătești. Aveam pielea de găină de câte ori îmi aminteam de ziua în care făcusem cunoțtință oficial. Și-a întins mâna și mi-a ținut mâna mea mică în a lui. Atingerea lui era puternică și am simțit un val de căldură în corp. Josh, cu mâinile lui netede, nu ar fi avut niciodată acest efect asupra mea.

    Și, cu toate că îl doream pe Jake, îl visam, aveam remușcări din cauza sentimentelor nebunești din cauza lui: era fratele geamăn al bărbatului care se presupune că urma să-mi fie soț. Un bărbat care își dădea ușor masca jos.

    Puțin câte puțin, Josh începea să-și arate adevărata față, postura lui fermecătoare nu era altceva decât o mască pentru un bărbat care era mereu nemulțumit și care dorea să dețină controlul. Din momentul în care îmi pusese un inel pe deget și fratele său plecase într-o misiune pe mare, el începuse să-mi monitorize comportamenul. Trebuia să port haine decente, nimic care să-mi arate prea mult din corp și toate relațiile pe care le aveam i se păreau nepotrivite și mă ʺîncurajaʺsă termin cu toate prietenele. Singura pe care nu reușise s-o îndepărteze fusese Cheryl, deoarece ea lucra cu mine la adăpostul pentru animale. Ea lucra ca și asistentă personală a directorului, în ciuda faptului că Josh încercase să mă convingă să renunț, acesta fusese singururul lucru la care refuzasem să-l ascult.

    ʺPutem pleca după discurs?ʺ, l-am întrebat. S-a uitat la mine nervos de parcă eram un copil neascultător.

    ʺBineînțeles că nu. Ar fi groaznic pentru imaginea mea. De câte ori trebuie să-ți explic, draga mea, că trebuie să particip la toate evenimentele, dacă vreau să devin membru în Congres.ʺ Pronuța cuvintele foarte încet, de parcă vorbea cu cineva prost care nu înțelegea ce spune.

    Am suspinat și mi-am cerut scuze și m-am dus la toaletă, să-mi împrospătez machiajul. Mi-am făcut loc prin cameră, trecând printre mese și salutând pe cei pe care îi cunoșteam, făcându-le cu mâna și zâmbind.

    M-am dus în cabina goală și m-am încuiat acolo pentru că aveam nevoie de un moment să fiu singură. Din nefericire, liniștea a fost întreruptă de vocile a două femei care veniseră la baie și vorbeau, fără să-și dea seama că mai este cineva înăuntru.

    La început, de abia înțelegeam ce spuneau, deoarece majoritatea comentariilor erau șoptite și însoțite de chicoteli isterice. Dar, apoi, una dintre ele s-a îndepărtat și au început să vorbească atât de tare încât începusem să le înțeleg.

    ʺFată, mi-a trimis un mesaj și mi-a spus că ne vom întâlni după ce își duce duduia acasă.ʺ

    ʺSerios?ʺ

    ʺDa! A zis că abia așteapă să repetăm noaptea trecutăʺ, continua femeia să povestească despre un moment de sex petrecut cu bărbatul care îi trimisese mesajul.

    ʺA zis că nu trebuie să-mi fac griji pentru Katerine cea frigidă. E doar o moștenitoare pe care el o va folosi pentru nevoile lui, adică, să aibă copii și să formeze o alianță de succes între cele două familii. Mi-a zis că mă va păstra ca amantă și nu trebuie să-mi fac griji pentru nimic.ʺ

    ʺEști atât de norocoasă!ʺ

    ʺVoi fi și mai norocoasă când Josh McGregor va fi ales anul viitor. Voi fi amantă de parlamentarʺ, a spus și apoi au început amândouă să râdă, în timp ce plecau din baie.

    Am auzit ușa închizându-se și am simțit cum mă scurg din cauza umilinței. Știam că el se distra așa, după cum spunea și tatăl meu, dar să o aud pe una dintre amantele lui vorbind despre mine în felul acesta, mă simțeam rușinată și mică. Nu eram frigidă și nici nu dădeam vina pe Josh că se dusese în altă parte pentru sex. Niciodată nu încercase să se culce cu mine în cei doi ani de când eram împreună. Scuza lui era că vrea să mă aștepte până când ne vom căsători, în ciuda faptului că eu nu mai eram virgină.

    Am simțit o durere puternică de cap și, deși știam că tata mă va omorî, luasem o decizie. Am ieșit din baie, m-am oprit în dreptul ueni chiuvete și m-am uitat în oglindă în timp ce-mi spălam mâinile. În timp ce săpunul lichid îmi curgea printre degete, numeroase gânduri îmi treceau prin minte:

    Nu mă îmbătasem niciodată, nu-mi făcusem niciodată un tatuaj, nu purtasem niciodată haine sexy, nu făcusem niciodată sex sălbatic și niciodată nu dansasem pe o masă, într-un bar. Trebuia să pun punct acestei vieți plictisitoare și să încep să mă distrez.

    La revedere, Katherine cea Perfectă. Bine ai venit, Kate cea Sălbatică.

  


Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.





cover.jpg
SOPHIE ADAMS







